A BIZOTTSÁG 436/2005/EK RENDELETE
(2005. március 17.)
a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK tanácsi rendelet által előírt kölcsönös megfeleltetés, moduláció, valamint integrált igazgatási és ellenőrzési rendszer végrehajtására vonatkozó részletes szabályok megállapításáról szóló 796/2004/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendeletek módosításáról szóló, 2003. szeptember 29-i 1782/2003/EK tanácsi rendeletre (1) és különösen annak 52. cikkének (2) bekezdésére,
mivel:
(1)
A 796/2004/EK bizottsági rendelet (2) megállapítja az 1782/2003/EK rendelet alkalmazására vonatkozó szabályokat, többek között a kenderállomány tetrahidrokannabinol-tartalma ellenőrzésének feltételeivel kapcsolatban.
(2)
A tagállamok a 796/2004/EK rendelet 33. cikkének (2) bekezdésével összhangban bejelentették a 2004-ben vetett kenderfajták tetrahidrokannabinol szintjeinek meghatározását szolgáló vizsgálatok eredményeit. Ezen eredményeket figyelembe kell venni a kenderfajták jegyzékének a következő gazdasági évek területalapú támogatásai tekintetében történő összeállításánál, valamint a 2005/2006-ra ideiglenesen elfogadott fajták jegyzékének összeállításánál. Ezek közül egyes fajtákat a 796/2004/EK rendelet I. mellékletében foglalt B. eljárásnak alá kell vetni.
(3)
A 796/2004/EK rendeletet ezért ennek megfelelően módosítani kell.
(4)
Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,
ELFOGADTA EZT A RENDELETET:
1. cikk
A 796/2004/EK rendelet II. mellékletének helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való közzétételét követő hetedik napon lép hatályba.
Ezt a rendeletet a 2005/2006-os gazdasági évtől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. március 17-én.